
Narva linna munitsipaalspordikoolide õppetasu kehtestamine
Määrus kehtestatakse kohaliku omavalitsuse korralduse seaduse § 30 lõike 3 alusel
§ 1. Õppetasu kehtestamine
(1) Kehtestada alates 01.07.2014. a Narva linna munitsipaalspordikoolide õppekulude osaliseks katmiseks võetava õppetasu suurused:
	spordiala
	õppetasu kuus

	aerutamine, 
laskesuusatamine, 
motosport, 
poks, 
sõudmine, 
jalgrattasport,
lauatennis, 
laskmine, 
iluuisutamine (meisterlikkuse rühm)
	3,00 eurot

	kergejõustik, 
iluuisutamine (õppe-treeningrühm)
	3,20 eurot

	jäähoki, 
korvpall, 
võrkpall, 
judo, 
ujumine (õppe-treeningrühm, meisterlikkuse rühm), 
iluvõimlemine (meisterlikkuse rühm), 

iluuisutamine (algettevalmistuse rühm)
	4,00 eurot

	iluvõimlemine (viienda õpetamisaasta õppe-treeningrühm)
	4,20 eurot

	iluvõimlemine (algettevalmistuse rühm, esimese, teise, kolmanda ja neljanda õpetamisaasta õppe-treeningrühm)
	5,00 eurot

	ujumine (algettevalmistuse rühm)
	6,00 eurot


(2)
Õppetasu kogutakse üheksa kuu vältel.

§ 2. Õppemaksust vabastamine

(1) Narva spordikoolide direktoritel on õigus vabastada vähekindlustatud perekonnad kuni 20% õppurite koguarvust lapsevanema või lapse hooldaja kirjaliku avalduse ja perekonna tulusid tõendavate dokumentide alusel.
(2) Narva spordikoolide direktoritel on õigus vabastada õppetasust spordialade vabariigi meistreid.
§ 3. Rakendussätted
(1) Tunnistatakse kehtetuks Narva Linnavalitsuse 14.07.2004. a määrus nr 661 „Narva linna munitsipaalspordikoolide õppetasu ja õppetasust vabastamise kinnitamine“.
(2) Määrus jõustub 01.07.2014. a.
Eduard East
Linnapea












Ants Liimets

Linnasekretär

09.06.2014. a nr 3.1–19/10
Õiend
Vastavalt kohaliku omavalitsuse korralduse seaduse § 30 lõikele 3 
Narva Spordikool Energia ja Narva Paemurru Spordikool esitasid Narva Linnavalitsuse Kultuuriosakonda taotluse, millega soovivad koolid kehtestada uued õppetasu suurused. Hetkel kehtiva 14.07.2004. a Narva Linnavalitsuse määruse nr 661 „Narva linna munitsipaalspordikoolide õppetasu ja õppetasust vabastamise kinnitamine“ kehtimise aja ehk kümne aasta jooksul on muutunud majandusolukord, on toimunud suurenemised hindades ning palkades. Samal ajal on toimunud ka muudatused huvikoolide poolt pakutavates teenustes. Tänu huvikoolide pidevale arendamisele on paranenud huvihariduse võimalused, tingimused ning ka kvaliteet. 
Kultuuriosakond peab Narva Spordikool Energia ja Narva Paemurru Spordikool õppetasu uute suuruste kinnitamise taotlusi põhjendatuks ning palub toetada ülalmainitud taotlusi.

